Da billedhugger Stinne Teglhus skulle udsmykke Banegårdspladsen i Hirtshals, har hun tydligevis været inspireret af Havfruen ved Langelinie i København, der er et nationalt klenodie og en stor turistattraktion. Lokale Conny Jensen var imidlertid i dag ved at køre galt, da hun så havfruen iført en støvmaske. Det skriver Flaskeposten.nu. Hvorvidt der er tale om happening med et politisk budskab foranlediget af coronakrisen eller drengestreger, melder historien endnu ikke noget om. Klædelig og sikker afstand til beskuerne holder havfruen under alle omstændigheder fortsat.

Referat:
Conny Jensen var i dag ved at køre galt, da hun så havfruen på Banegårdspladsen i Hirtshals iklædt maske.